CELEX: 32006R0320
Language: mt
Date: 2006-02-20 00:00:00
Title: Regolament tal-Kunsill (KE) Nru 320/2006 ta' l- 20 ta' Frar 2006 li jistabilixxi skema temporanja għar-ristrutturar ta' l-industrija taz-zokkor fil-Komunità u li jemenda r-Regolament (KE) Nru 1290/2005 dwar il-finanzjament tal-politika agrikola komuni

13.12.2008        MT                Il-Ġurnal Uffiċjali ta’ l-Unjoni Ewropea                          29

32006R0320

L 58/42                         IL-ĠURNAL UFFIĊJALI TA’ L-UNJONI EWROPEA                        28.2.2006

                        REGOLAMENT TAL-KUNSILL (KE) Nru 320/2006

                                          ta' l-20 ta’ Frar 2006
                          li jistabilixxi skema temporanja għar-ristrutturar
                               ta' l-industrija taz-zokkor fil-Komunità
                           u li jemenda r-Regolament (KE) Nru 1290/2005
                          dwar il-finanzjament tal-politika agrikola komuni

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 36 u
t-tielet subparagrafu ta' l-Artikolu 37(2) tiegħu,

Wara li kkunsidra l-proposta mill-Kummissjoni,

Wara li kkunsidra l-Opinjoni mill-Parlament Ewropew1,

Wara li kkunsidra l-Opinjoni mill-Kumitat Ekonomiku u Soċjali Ewropew2,

1
          Opinjoni li ngħatat fid-19 ta' Jannar 2006 (li għadha ma ġietx ippubblikata fil-Ġurnal
          Uffiċjali).
2
          Opinjoni li ngħatat fis-26 ta' Ottubru 2005 (li għadha ma ġietx ippubblikata fil-Ġurnal
          Uffiċjali).
 ---pagebreak--- 30               MT                Il-Ġurnal Uffiċjali ta’ l-Unjoni Ewropea                     13.12.2008

Billi:

(1)       Minħabba l-iżviluppi fil-Komunità u fil-livell internazzjonali, l-industrija taz-zokkor fil-
          Komunità qed tiffaċċja problemi strutturali li jistgħu jheddu serjament il-kompetittività kif
          ukoll il-vijabbiltà ta' l-industrija ġenerali. Dawn il-problemi ma jistgħux jiġu indirizzati
          effettivament billi jintużaw strumenti tal-ġestjoni tas-suq kif previst fl-organizzazzjoni tas-
          suq komuni taz-zokkor. Sabiex is-sistema Komunitarja tal-produzzjoni u l-kummerċ taz-
          zokkor tiġi konformi mal-ħtiġiet internazzjonali u tkun żgurata l-kompetittività tagħha fil-
          futur huma meħtieġ li jibda l-proċess ta' ristrutturar profond li jwassal għal tnaqqis
          sinifikanti fil-kapaċità tal-produzzjoni li ma tħallix profitt fil-Komunità. Għal dan il-għan,
          bħala prekondizzjoni għall-implimentazzjoni ta' organizzazzjoni ġdida, funzjonanti u
          komuni tas-suq taz-zokkor għandha tkun stabbilita skema temporanja, separata u
          awtonoma għar-ristrutturar ta' l-industrija taz-zokkor fil-Komunità. Taħt din l-iskema
          għandhom jitnaqqsu l-kwoti b'mod li jitqiesu l-interessi leġittimi ta' l-industrija taz-zokkor,
          tal-kabbara tal-pitravi zokkrija, tal-kannamieli u taċ-ċikwejra u tal-konsumaturi fil-
          Komunità.

(2)       Għandu jitwaqqaf fond temporanju għar-ristrutturar sabiex jiffinanzja l-miżuri ta'
          ristrutturar għall-industrija taz-zokkor Komunitarja. Minħabba raġunijiet ta' ġestjoni
          finanzjarja sana l-fond għandu jifforma parti mit-Taqsima tal-Garanzija tal-FAEGG u
          għalhekk ikun irregolat mill-proċeduri u l-mekkaniżmi tar-Regolament tal-Kunsill (KE)
          Nru 1258/1999 tas-17 ta' Mejju 1999 dwar il-finanzjament tal-politika agrikola komuni1 u,
          sa mill-1 ta' Jannar 2007, tal-Fond Agrikolu Ewropew dwar Gwida u Garanzija stabbilit
          mir-Regolament tal-Kunsill (KE) Nru 1290/2005 tal-21 ta' Ġunju 2005 dwar il-
          finanzjament tal-politika agrikola komuni.

1
         ĠU L 160, 26.6.1999, p. 103. Regolament kif imħassar bir-Regolament (KE) Nru 1290/2005
         (ĠU L 209, 11.8.2005. p. 1).
 ---pagebreak--- 13.12.2008      MT                 Il-Ġurnal Uffiċjali ta’ l-Unjoni Ewropea                                 31

(3)      Minħabba l-fatt li r-reġjuni l-aktar imtarrfin bħalissa huma l-oġġett ta' programmi ta'
         żvilupp immirati biex itejbu l-kompetittività tagħhom fil-produzzjoni taz-zokkor mhux
         maħdum u wkoll jipproduċu zokkor tal-kannamieli mhux maħdum f'kompetizzjoni ma'
         pajjiżi terzi, li mhumiex soġġetti għall-ammont ta' ristrutturar temporanju, l-impriżi fir-
         reġjuni l-aktar imtarrfin m'għandhomx jaqgħu taħt il-kamp ta' applikazzjoni ta' dan ir-
         Regolament.

(4)      Il-miżuri ta' ristrutturar previsti minn dan ir-Regolament għandhom ikunu finanzjati billi
         jinġabru ammonti temporanji minn dawk il-produtturi taz-zokkor, ta' l-isoglukożju u tax-
         xiropp ta' l-inulina li eventwalment ser jibbenefikaw mill-proċess ta' ristrutturar. Minħabba
         li dan l-ammont jaqa' barra l-kamp ta' applikazzjoni tal-ħlasijiet tradizzjonalment
         magħrufin fil-qafas ta' l-organizzazzjoni tas-suq komuni rigward iz-zokkor, il-qligħ li
         jirriżulta mil-ġbir tiegħu għandu jkun ikkunsidrat bħala "dħul assenjat" kif previst mir-
         Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-
         Regolament Finanazjarju applikabbli għall-baġit ġenerali tal-Komunitajiet Ewropej1.

(5)      Għandu jkun introdott inċentiv ekonomiku importanti għall-impriżi taz-zokkor bl-aktar
         produttività baxxa biex iċedu l-kwota tal-produzzjoni tagħhom fil-forma ta' għajnuna għar-
         ristrutturar adegwata. Għal dan il-għan, għandha titwaqqaf għajnuna għar-ristrutturar li
         toħloq inċentiv biex tkun abbandunata l-produzzjoni tal-kwota taz-zokkor u jkun hemm
         rinunzja tal-kwoti kkonċernati, waqt li fl-istess ħin jitqies r-rispett lejn l-impenji soċjali u
         ambjentali magħqudin ma' l-abbandunar tal-produzzjoni. L-għajnuna għandha tkun
         disponibbli waqt erba' snin ta' kummerċjalizzazzjoni bil-għan li titnaqqas il-produzzjoni
         sakemm meħtieġ biex tintlaħaq sitwazzjoni tas-suq bilanċjata fil-Komunità.

1
       ĠU L 248, 16.9.2002, p. 1.
 ---pagebreak--- 32            MT                 Il-Ġurnal Uffiċjali ta’ l-Unjoni Ewropea                    13.12.2008

(6)   Sabiex ikunu appoġġjati l-kabbara tal-pitravi zokkrija, tal-kannamieli u taċ-ċikwejra li
      għandhom iċedu l-produzzjoni minħabba l-għeluq ta' fabbriki li preċedentement huma
      kienu jfornu, parti mill-għajnuna għar-ristrutturar għandha tintagħmel disponibbli għal
      dawn il-kabbara kif ukoll għall-kuntratturi tal-makkinarju li ħadmu għal dawn il-kabbara
      sabiex tikkumpensa għat-telfiet li jirriżultaw minn dan l-għeluq u b'mod partikolari t-telf
      tal-valur ta' investimenti f'makkinarju speċjalizzat.

(7)   Minħabba li ħlasijiet ta' l-ammont ta' ristrutturar fil-fond temporanju għar-ristrutturar isiru
      fuq ċertu perijodu ta' żmien, huwa meħtieġ li l-ħlasijiet ta' l-għajnuna għar-ristrutturar
      jinfirxu maż-żmien.

(8)   Id-deċiżjoni rigward l-għoti ta' għajnuna għar-ristrutturar għandha tittieħed mill-Istati
      Membri kkonċernati. L-impriżi ppreparati li jirrinunzjaw il-kwoti tagħhom għandhom
      jippreżentaw applikazzjoni lil dan l-Istat Membru, fejn jirrappreżentawlu l-informazzjoni
      rilevanti kollha sabiex huwa jkun jista' jasal għal deċiżjoni dwar l-għajnuna. L-Istati
      Membri għandu jkollhom il-possibbiltà li jimponu ċerti ħtiġiet speċjali u ambjentali sabiex
      jittieħed kont tal-partikolaritajiet tal-każ ippreżentat sakemm dawn il-ħtiġiet ma
      jirrestrinġux l-operat tal-proċess ta' ristrutturar.

(9)   Pjan ta' ristrutturar għandu jifforma parti mill-applikazzjoni għal għajnuna għar-ristrutturar.
      Dan il-pjan għandu jipprovdi lill-Istat Membru kkonċernat bl-informazzjoni teknika,
      soċjali, ambjentali u finanzjarja rilevanti kollha li tippermettilu jiddeċiedi dwar l-għoti ta'
      għajnuna għar-ristrutturar. L-Istati Membri għandhom jieħdu l-miżuri meħtieġa sabiex
      jeżerċitaw il-kontroll meħtieġ fuq l-implimentazzjoni ta' l-elementi kollha tar-ristruttrar.
 ---pagebreak--- 13.12.2008      MT                 Il-Ġurnal Uffiċjali ta’ l-Unjoni Ewropea                                33

(10)     Fir-reġjuni kkonċernati mill-proċess ta' ristrutturar jista' jkun adatt li jkun inkoraġġut l-
         iżvilupp ta' alternattivi għat-tkabbir tal-pitravi zokkrija u tal-kannamieli u għall-
         produzzjoni taz-zokkor. Għal dan il-għan, l-Istati Membri għandu jkollhom il-possibbiltà li
         jallokaw ċerta parti mill-flus disponibbli mill-fond għar-ristrutturar għal miżuri ta'
         diversifikazzjoni. Dawn il-miżuri, stabbiliti fil-kuntest ta' pjan nazzjonali ta' ristrutturar,
         jistgħu jieħdu l-forma ta' miżuri identiċi għal ċerti miżuri appoġġjati taħt ir-Regolament
         tal-Kunsill (KE) Nru 1698 ta' l-20 ta' Settembru 2005 dwar l-appoġġ ta' l-iżvilupp rurali
         mill-Fond Agrikolu Ewropew għall-Iżvilupp Rurali (FAEŻR)1 jew għal miżuri li huma
         f'konformità mal-liġi Komunitarja rigward l-għajnuna mill-Istat.

(11)     Sabiex jitħaffef il-proċess ta' ristrutturar, l-għajnuna disponibbli għad-diversifikazzjoni
         għandha tiżdied jekk il-kwoti rinunzjati jmorru lil hinn minn ċerti livelli.

(12)     Ir-raffinaturi full-time għandu jkollhom il-possibbiltà li jadattaw is-sitwazzjoni tagħhom
         għar-ristrutturar ta' l-industrija taz-zokkor. L-adattament għandu jkun appoġġjat permezz
         ta' għajnuna mill-fond għar-ristrutturar previst li l-Istat Membru japprova l-pjan ta' negozju
         li jipprovdi għall-adattament. L-Istati Membri kkonċernati għandhom jiżguraw tqassim
         ekwu ta' l-għajnuna disponibbli fost ir-raffinaturi full-time fit-territorju tagħhom.

(13)     Xi sitwazzjonijiet speċifiċi għal ċerti Stati Membri għandu jittieħed ħsiebhom permezz ta'
         għajnuna mill-fond għar-ristrutturar previst li tifforma parti mill-programm nazzjonali
         għar-ristrutturar.

1
       ĠU L 277, 21.10.2005, p. 1.
 ---pagebreak--- 34             MT                Il-Ġurnal Uffiċjali ta’ l-Unjoni Ewropea                     13.12.2008

(14)    Minħabba li ser ikun iffinanzjat fuq perijodu ta' tliet snin, il-fond għar-ristrutturar mhux ser
        ikollu mill-bidu l-mezzi finanzjarji meħtieġa kollha. Ir-regoli rigward il-limitazzjoni ta' l-
        għoti ta' l-għajnuna għandhom għalhekk ikunu stabbiliti.

(15)    Il-miżuri meħtieġa għall-implimentazzjoni ta’ dan ir-Regolament għandhom ikunu adottati
        skond id-Deċiżjoni tal-Kunsill Nru 1999/468/KE tat-28 ta’ Ġunju 1999 li tipprovdi l-
        proċeduri għall-eżerċizzju tas-setgħat ta' implimentazzjoni mogħtija lill-Kummissjoni1.

(16)    Il-Kummissjoni għandha tkun awtorizzata tadotta l-miżuri meħtieġa biex jissolvew
        problemi speċifiċi prattiċi f'każ ta' emerġenza.

(17)    Il-fond għar-ristrutturar ser jiffinanzja miżuri li, minħabba n-natura tal-mekkaniżmu tar-
        ristruttrar, ma jaqgħux taħt il-kategoriji ta' nfiq imsemmija fl-Artikolu 3(1) tar-Regolament
        (KE) Nru 1290/2005. Għalhekk huwa meħtieġ li dan ir-Regolament jiġi emendat kif ġej,

ADOTTA DAN IR-REGOLAMENT:

                                              Artikolu 1

                                 Fond temporanju għar-ristrutturar

1.      B'dan huwa stabbilit il-fond temporanju għar-ristrutturar ta' l-industrija taz-zokkor fil-
        Komunità (minn hawn 'il quddiem imsejjaħ bħala l-"fond għar-ristrutturar").

        Il-fond għar-ristrutturar għandu jifforma parti mit-Taqsima ta’ Garanziji tal-Fond Agrikolu
        Ewropew dwar Gwida u Garanzija. Sa mill-1 ta' Jannar 2007 huwa għandu jifforma parti
        mill-Fond Agrikolu Ewropew ta' Garanzija (FAEG).

1
       ĠU L 184, 17.7.1999, p. 23.
 ---pagebreak--- 13.12.2008       MT                 Il-Ġurnal Uffiċjali ta’ l-Unjoni Ewropea                               35

2.       Il-fond għar-ristrutturar għandu jiffinanzja n-nefqa li tirriżulta mill-miżuri previsti taħt l-
         Artikoli 3, 6, 7, 8 u 9.

3.       L-ammont għar-ristrutturar temporanju msemmi fl-Artikolu 11 għandu jkun dħul assenjat
         lill-fond għar-ristruttrar skond l-Artikolu 18(2) tar-Regolament (KE, Euratom) Nru
         1605/2002.

         Kwalunkwe ammont li jista' jkun disponibbli fil-fond għar-ristrutturar wara l-finanzjament
         tan-nefqa msemmija fil-paragrafu 2 għandu jkun assenjat lill-FAEG.

4.       Dan ir-Regolament m'għandux japplika għar-reġjuni l-aktar imtarrfin imsemmijin fl-
         Artikolu 299(2) tar-Trattat.

                                                 Artikolu 2
                                                    Tifsir

Għall-finijiet ta' dan ir-Regolament, għandhom japplikaw it-tifsiriet li ġejjin:

1)       "isoglukosju" tfisser il-prodott miksub mill-glukosju jew il-polimeri tiegħu b'kontenut bil-
         piż fl-istat xott ta' mill-anqas 10% fruttosju;

2)       "ġulepp ta' l-inulina" tfisser il-prodott immedjat miksub mill-idrolożi ta' inulina jew
         oligofruttosji, li fih fl-istat xott mill-anqas 10% fruttosju f'forma ħielsa jew bħala sukrosju,
         u espress bħala ekwivalenti f'zokkor/isoglukosju;
 ---pagebreak--- 36          MT                 Il-Ġurnal Uffiċjali ta’ l-Unjoni Ewropea                     13.12.2008

3)   "ftehim fil-kummerċ" tfisser wieħed minn dawn li ġejjin:

     (a)   ftehim konkluż fil-livell Komunitarju, qabel il-konklużjoni ta' kwalunkwe kuntratt ta'
           forniment, bejn grupp ta' organizzazzjonijiet ta' impriżi nazzjonali min-naħa l-waħda
           u grupp ta' organizzazzjonijiet nazzjonali ta' bejjiegħa min-naħa l-oħra;

     (b)   ftehim konkluż, qabel il-konklużjoni ta' kwalunkwe kuntratt ta' forniment, bejn
           impriżi jew organizzazzjonijiet ta' impriżi rikonoxxuti mill-Istati Membri
           kkonċernati min-naħa l-waħda u assoċjazzjoni ta' bejjiegħa rikonoxxuta mill-Istat
           Membru kkonċernat min-naħa l-oħra;

     (ċ)   fin-nuqqas ta' kwalunkwe ftehim kif imsemmi fil-punt (a) jew (b), il-liġi dwar il-
           kumpanniji u l-liġi dwar il-kooperattivi, sakemm jirregolaw il-forniment tal-pitravi
           zokkrija mill-azzjonisti jew membri ta' kumpannija jew kooperattiva li
           timmanifattura z-zokkor;

     (d)   fin-nuqqas ta' kwalunkwe ftehim kif imsemmi fil-punt (a) jew (b), l-arranġamenti li
           jeżistu qabel il-konklużjoni ta' kwalunkwe kuntratt ta' forniment, sakemm il-
           bejjiegħa li jaċċettaw l-arranġament ifornu mill-inqas 60 % tat-total ta' pitravi mixtri
           mill-impriża għall-manifattura ta' zokkor f'fabbrika waħda jew aktar;

4)   "sena ta' kummerċjalizzazzjoni" tfisser il-perijodu li jibda mill-1 ta' Ottubru u jispiċċa fit-
     30 ta' Settembru tas-sena ta' wara. Bħala eċċezzjoni, is-sena ta' kummerċjalizzazzjoni
     2006/2007 tibda mill-1 ta' Lulju 2006;
 ---pagebreak--- 13.12.2008      MT                 Il-Ġurnal Uffiċjali ta’ l-Unjoni Ewropea                                37

5)       "raffinatur full-time" tfisser unità għall-produzzjoni:

         –     li l-attività unika tagħha hija r-raffinar ta' zokkor tal-kannamieli mhux maħdum
               importat jew

         –     li fis-sena ta' kummerċjalizzazzjoni 2004/2005 rraffina kwantità ta' mill-inqas 15
               000-il tunnellata ta' zokkor tal-kannamieli mhux maħdum importat;

6)       "kwota" tfisser kwalunkwe kwota għall-produzzjoni taz-zokkor, l-isoglukożju u x-xiropp
         ta' l-inulina allokata lil impriża skond l-Artikoli 7(2), 8(1), 9(1) u (2) u l-Artikolu 11 tar-
         Regolament (KE) Nru 318/2006 ta l-20 ta' Frar 2006 dwar l-organizzazzjoni komuni tas-
         swieq fis-settur taz-zokkor1.
                                                Artikolu 3
                                      Għajnuna għar-ristrutturar

1.       Kwalunkwe impriża li tipproduċi z-zokkor, l-isoglukożju jew il-ġulepp ta' l-inulina li
         għaliha tkun ġiet allokata kwota sa l-1 ta' Lulju 2006, għandha tkun intitolata għall-
         għajnuna ta' ristrutturar għal kull tunnellata tal-kwota rrinunzjata, previst li matul waħda
         mis-snin ta' kummerċjalizzazzjoni 2006/2007, 2007/2008, 2008/2009 u 2009/2010 hi:

         (a)   tirrinunzja l-kwota assenjata lilha minn waħda jew aktar mill-fabbriki u żżarma għal
               kollox il-faċilitajiet ta' produzzjoni tagħha tal-fabbriki kkonċernati;

         (b)   tirrinunzja l-kwota assenjata minnha lil waħda jew iktar mill-fabbriki tagħha,
               parzjalment iżżarma l-faċilitajiet ta' produzzjoni tal-fabbriki kkonċernati u ma tużax
               il-kumplament tal-faċilitajiet ta' produzzjoni tal-fabbriki kkonċernati għall-
               produzzjoni ta' prodotti koperti mill-organizzazzjoni tas-suq komuni għaz-zokkor,
               jew

1
       Ara l-paġna 1 ta' dan il-Ġurnal Uffiċjali.
 ---pagebreak--- 38             MT                Il-Ġurnal Uffiċjali ta’ l-Unjoni Ewropea                    13.12.2008

     (ċ)   tirrinunzja parti mill-kwota assenjata minnha lill-fabbriki u ma tużax il-faċilitajiet ta'
           produzzjoni ta' produzzjoni tal-fabbriki kkonċernati għall-irfinar taz-zokkor mhux
           maħdum. Din l-aħħar kondizzjoni m'għandiex tapplika għal:

           –        l-uniku impjant ta' pproċessar fis-Slovenja,

           –        l-uniku impjant ta' proċessar tal-pitravi fil-Portugall,

           li jeżistiu fl-1 ta' Jannar 2006.

     Għall-fini ta' dan l-Artikolu, iż-żarmar tal-faċilitajiet ta' produzzjoni waqt is-sena ta'
     kummerċjalizzazzjoni 2005/2006 għandu jitqies li sar fis-sena ta' kummerċjalizzazzjoni
     2006/2007.

2.   L-għajnuna għar-ristrutturar għandha tingħata rigward is-sena ta' kummerċjalizzazzjoni li
     għaliha l-kwoti huma rinunzjati skond il-paragrafu 1 u biss għall-kwantità ta' kwota
     rinunzjata u mhux reallokata.

     Il-kwota tista' tkun rinunzjata biss wara konsultazzjonijiet imwettqin fil-qafas tal-ftehim fi
     ħdan il-kummerċ rilevanti .

3.   Iż-żarmar sħiħ tal-faċilitajiet tal-produzzjoni għandu jirrikjedi:

     (a)   il-waqfa definittiva u totali tal-produzzjoni taz-zokkor, l-isoglukożju u x-xiropp ta' l-
           inulina mill-faċilitajiet tal-produzzjoni kkonċernati;

     (b)   l-għeluq tal-fabbrika jew tal-fabbriki u ż-żarmar tal-faċilitajiet tal-produzzjoni
           tagħhom fil-perijodu msemmi fil-punt (d) ta' l-Artikolu 4(2), u
 ---pagebreak--- 13.12.2008      MT                 Il-Ġurnal Uffiċjali ta’ l-Unjoni Ewropea                               39

         (ċ)   ir-restawrar tal-kondizzjonijiet ambjentali tajbin tas-sit tal-fabbrika u l-iffaċilitar ta' l-
               allokazzjoni mill-ġdid tal-ħaddiema fil-perijodu msemmi fil-punt (f) ta' l-Artikolu
               4(2). L-Istati Membri jistgħu jitolbu li l-impriżi msemmijin fil-paragrafu 1 jagħmlu
               impenji li jmorru lil hinn mill-ħtiġiet minimi statutorji imposti mil-liġi Komunitarja.
               Madankollu, tali impenji m'għandhomx jirristrinġu l-operat tal-fond għar-ristrutturar
               bħala strument.

4.       Iż-żarmar parzjalment tal-faċilitajiet tal-produzzjoni għandu jeħtieġ:

         (a)   il-waqfa definittiva u totali tal-produzzjoni taz-zokkor, l-isoglukożju u x-xiropp ta' l-
               inulina mill-faċilitajiet tal-produzzjoni kkonċernati;

         (b)   iż-żarmar tal-faċilitajiet tal-produzzjoni li mhux ser jintużaw għall-produzzjoni l-
               ġdida u kienu destinati u użati għall-produzzjoni tal-prodotti msemmijin taħt (a), fil-
               perijodu msemmi fil-punt (e) ta' l-Artikolu 4(2);

         (ċ)   ir-restawrar tal-kondizzjonijiet ambjentali tajbin tas-sit tal-fabbrika u l-iffaċilitar ta' l-
               allokazzjoni mill-ġdid tal-ħaddiema fil-perijodu msemmi fil-punt (f) ta' l-Artikolu
               4(2), sakemm huwa meħtieġ mill-waqfien tal-produzzjoni tal-prodotti msemmijin
               taħt (a). L-Istati Membri jistgħu jitolbu li l-impriżi msemmijin fil-paragrafu 1
               jagħmlu impenji li jmorru lil hinn mill-ħtiġiet minimi statutorji imposti mil-liġi
               Komunitarja. Madankollu, tali impenji m'għandhomx jirristrinġu l-operat tal-fond
               għar-ristrutturar bħala strument.
 ---pagebreak--- 40               MT              Il-Ġurnal Uffiċjali ta’ l-Unjoni Ewropea              13.12.2008

5.   L-ammont ta' għajnuna għar-ristrutturar għal kull tunnellata ta' kwota rinunzjata għandu
     jkun:

     (a)     fil-każ imsemmi fil-punt (a) tal-paragrafu 1:

             –        EUR 730,00 għas-sena ta' kummerċjalizzazzjoni 2006/2007,

             –        EUR 730,00 għas-sena ta' kummerċjalizzazzjoni 2007/2008,

             –        EUR 625,00 għas-sena ta' kummerċjalizzazzjoni 2008/2009,

             –        EUR 520,00 għas-sena ta' kummerċjalizzazzjoni 2009/2010;

     (b)     fil-każ imsemmi fil-punt (b) tal-paragrafu 1:

             –        EUR 547,50 għas-sena ta' kummerċjalizzazzjoni 2006/2007,

             –        EUR 547,50 għas-sena ta' kummerċjalizzazzjoni 2007/2008,

             –        EUR 468,75 għas-sena ta' kummerċjalizzazzjoni 2008/2009,

             –        EUR 390,00 għas-sena ta' kummerċjalizzazzjoni 2009/2010;

     (ċ)     fil-każ imsemmi fil-punt (ċ) tal-paragrafu 1:

             –        EUR 255,50 għas-sena ta' kummerċjalizzazzjoni 2006/2007,

             –        EUR 255,50 għas-sena ta' kummerċjalizzazzjoni 2007/2008,

             –        EUR 218,75 għas-sena ta' kummerċjalizzazzjoni 2008/2009,

             –        EUR 182,00 għas-sena ta' kummerċjalizzazzjoni 2009/2010.
 ---pagebreak--- 13.12.2008       MT                 Il-Ġurnal Uffiċjali ta’ l-Unjoni Ewropea                          41

6.       Ammont ta' mill-inqas 10% ta' l-għajnuna għar-ristrutturar rilevanti stabbilita fil-
         paragrafu 5 għandu jkun riservat għal:

         –     kabbara tal-pitravi zokkrija, tal-kannamieli u taċ-ċikwejra li kkonsenjaw dawn il-
               prodotti matul perijodu preċedenti għas-sena ta' kummerċjalizzazzjoni msemmija fil-
               paragrafu 2 għall-produzzjoni taz-zokkor jew ix-xiropp ta' l-inulina skond il-kwota
               rinunzjata rilevanti, u

         –     kuntratturi tal-makkinarju, li huma individwi jew intrapriżi privati li ħadmu,
               b'kuntratt, bil-makkinarju agrikolu tagħhom għall-kabbara, għall-prodotti u matul il-
               perijodu msemmijin fl-ewwel inċiż.

         Wara konsultazzjonijiet mal-partijiet interessati, l-Istati Membri għandhom jiddeterminaw
         il-perċentwali applikabbli kif ukoll il-perijodu msemmi fl-ewwel subparagrafu previst li
         jkun żgurat bilanċ ekonomikament b’saħħtu bejn l-elementi tal-pjan ta' ristrutturar kif
         imsemmi fl-Artikolu 4(3).

         L-Istati Membri għandhom jagħtu l-għajnuna abbażi ta' kriterji objettivi u non-
         diskriminatorji, għandu jitqies it-telf li jirriżulta mill-proċess ta' ristrutturar.

         L-ammont li jirriżulta mill-applikazzjoni ta' l-ewwel u t-tieni subparagrfai għandu jitnaqqas
         mill-ammont applikabbli msemmi fil-paragrafu 5.

                                                 Artikolu 4

                            Applikazzjoni għal l-għajnuna għar-ristrutturar

1.       L-applikazzjonijiet għall-għajnuna għar-ristrutturar għandhom ikunu ppreżentati lill-Istat
         Membru kkonċernat sal-31 ta' Jannar li jippreċedi s-sena ta' kummerċjalizzazzjoni li
         waqtha ser tkun rinunzjata l-kwota.
 ---pagebreak--- 42          MT                  Il-Ġurnal Uffiċjali ta’ l-Unjoni Ewropea                     13.12.2008

     Madankollu, l-applikazzjonijiet rigward is-sena ta' kummerċjalizzazzjoni 2006/2007
     għandhom ikunu ppreżentati sal-31 ta' Lulju 2006.

2.   L-applikazzjonijiet għall-għajnuna għar-ristrutturar għandhom jinkludu:

     (a)   pjan ta' ristrutturar;

     (b)   konferma li l-pjan ta' ristrutturar kien preparat f'konsultazzjoni mal-kabbara tal-
           pitravi zokkrija, tal-kannamieli u taċ-ċikwejra;

     (ċ)   impenn li tkun rinunzjata l-kwota rilevanti fis-sena ta' kummerċjalizzazzjoni
           kkonċernata;

     (d)   fil-każ imsemmi fl-Artikolu 3(1)(a), impenn biex jiżżarmaw għal kollox il-faċilitajiet
           ta' produzzjoni fil-perijodu li għandu jkun determinat mill-Istat Membru kkonċernat;

     (e)   fil-każ imsemmi fl-Artikolu 3(1)(b), impenn biex jiżżarmaw parzjalment il-
           faċilitajiet ta' produzzjoni fil-perijodu li għandu jkun determinat mill-Istat Membru
           kkonċernat u li ma jintużax is-sit tal-produzzjoni u l-faċilitajiet ta' produzzjoni
           rimanenti għall-produzzjoni ta' prodotti koperti mill-organizzazzjoni tas-suq komuni
           għaz-zokkor;

     (f)   fil-każ imsemmi fl-Artikolu 3(1)(a) u l-Artikolu 3(1)(b), impenn biex jintlaħqu l-
           ħtiġiet previsti fi, rispettivament, l-Artikolu 3(3)(ċ) u l-Artikolu 3(4)(ċ) fil-perijodu li
           għandu jkun determinat mill-Istat Membru kkonċernat;

     (g)   fil-każ imsemmi fl-Artikolu 3(1)(ċ), jekk applikabbli, impenn biex ma jintużawx il-
           faċilitajiet ta' produzzjoni għar-raffinar taz-zokkor mhux maħdum.
 ---pagebreak--- 13.12.2008         MT              Il-Ġurnal Uffiċjali ta’ l-Unjoni Ewropea                                43

         Ir-rispett ta' l-impenji taħt il-punti (ċ) sa (g) għandu jkun soġġett għal deċiżjoni li tagħti l-
         għajnuna kif imsemmi fl-Artikolu 5(1).

3.       Il-pjan ta' ristrutturar imsemmi fil-paragrafu 2(a) għandu jinkludi ta' l-inqas l-elementi li
         ġejjin:

         (a)   preżentazzjoni tal-finijiet u l-azzjonijiet previsti, li turi bilanċ ekonomiku b’saħħtu
               bejniethom u l-konsistenza tagħhom ma' l-objettivi tal-fond għar-ristrutturar u l-
               politika għall-iżvilupp rurali fir-reġjun ikkonċernat kif approvat mill-Kummissjoni;

         (b)   l-għajnuna li għandha tingħata lill-kabbara tal-pitravi zokkrija, tal-kannamieli u taċ-
               ċikwejra u, jekk adatt, lill-kuntratturi tal-makkinarju skond l-Artikolu 3(6);

         (ċ)   deskrizzjoni teknika kompleta tal-faċilitajiet għall-produzzjoni kkonċernati;

         (d)   pjan ta' negozju li jagħti dettalji tal-modalitajiet, skeda tal-ħin u spejjeż għall-għeluq
               tal-fabbrika jew fabbriki jew iż-żarmar sħiħ jew parzjali tal-faċilitajiet għall-
               produzzjoni;

         (e)   jekk adatt, l-investimenti skedati;

         (f)   pjan soċjali li jagħti dettalji ta' l-azzjonijiet ippjanati b'mod partikolari rigward it-
               taħriġ mill-ġdid, ir-reallokazzjoni u l-irtirar kmieni tal-ħaddiema kkonċernati u, jekk
               applikabbli, ħtiġiet nazzjonali speċifiċi previsti skond l-Artikolu 3(3)(ċ) jew l-
               Artikolu 3(4)(ċ);
 ---pagebreak--- 44           MT                Il-Ġurnal Uffiċjali ta’ l-Unjoni Ewropea                       13.12.2008

     (g)   pjan ambjentali li jagħti dettalji ta' l-azzjonijiet ippjanati b'mod partikolari rigward l-
           obbligi ambjentali mandatorji u, jekk applikabbli, ħtiġiet nazzjonali speċifiċi previsti
           skond l-Artikolu 3(3)(ċ) jew l-Artikolu 3(4)(ċ);

     (h)   pjan finanzjarju li jagħti dettalji ta' l-ispejjeż kollha f'rabta mal-pjan għar-ristrutturar.

                                            Artikolu 5

                   Deċiżjoni dwar l-għajnuna għar-ristrutturar u l-kontrolli

1.   Sa l-aħħar ta' Frar li jippreċedi s-sena ta' kummerċjalizzazzjoni msemmija fl-Artikolu 3(2),
     l-Istati Membri għandhom jiddeċiedu dwar l-għoti ta' l-għajnuna għar-ristrutturar.
     Madankollu, id-deċiżjoni għas-sena ta' kummerċjalizzazzjoni 2006/2007 għandha tkun
     adottata sat-30 ta' Settembru 2006.

2.   L-għajnuna għar-ristrutturar għandha tingħata jekk l-Istat Membru jkun stabbilixxa wara
     verifika dettaljata li:

     –     l-applikazzjoni tinkludi l-elementi msemmijin fl-Artikolu 4(2),

     –     il-pjan għar-ristruttrar jinkludi l-elementi msemmijin fl-Artikolu 4(3),

     –     il-miżuri u l-azzjonijiet deskritti fil-pjan għar-ristrutturar huma f'konformità mal-
           leġislazzjoni Komunitarja u nazzjonali rilevanti; u

     –     ir-riżorsi finanzjarji meħtieġa huma disponibbli fil-fond għar-ristrutturar, fuq bażi ta'
           informazzjoni akkwistata mill-Kummissjoni.
 ---pagebreak--- 13.12.2008       MT                Il-Ġurnal Uffiċjali ta’ l-Unjoni Ewropea                            45

3.       Jekk waħda jew iktar mill-kondizzjonijiet stabbiliti fl-ewwel tliet inċiżi tal-paragrafu 2 ma
         jkunux rispettati, l-applikazzjoni għall-għajnuna għar-ristrutturar għandha tintradd lura lill-
         applikant. L-applikant għandu jkun infurmat bil-kondizzjonijiet li mhumiex rispettati. L-
         applikant imbagħad jista' jew jirtira jew ikompli l-applikazzjoni tiegħu.

4.       Minkejja l-obbligi ta' kontroll imsemmijin fir-Regolament (KE) Nru 1290/2005, l-Istati
         Membri għandhom jissorveljaw, jikkontrollaw u jivverifikaw l-implimentazzjoni ta' l-
         għajnuna għar-ristrutturar kif kienet approvata minnhom.

                                                Artikolu 6

                                   Għajnuna għad-diversifikazzjoni

1.       Għajnuna għal miżuri ta' diversifikazzjoni f'reġjuni affettwati mir-ristrutturar ta' l-industrija
         taz-zokkor tista' tingħata fi kwalunkwe Stat Membru f'rabta mal-kwota taz-zokkor
         rinunzjata minn impriżi stabbiliti f'dak l-Istat Membru f'waħda mis-snin ta'
         kummerċjalizzazzjoni 2006/2007, 2007/2008, 2008/2009 u 2009/2010.

2.       L-ammont totali ta' għajnuna disponibbli għal Stat Membru għandha tkun stabbilita fuq
         bażi ta':

         –     EUR 109,50 t-tunnellata tal-kwota taz-zokkor rinunzjata għas-sena ta'
               kummerċjalizzazzjoni 2006/2007,

         –     EUR 109,50 t-tunnellata tal-kwota taz-zokkor rinunzjata għas-sena ta'
               kummerċjalizzazzjoni 2007/2008,

         –     EUR 93,80 t-tunnellata tal-kwota taz-zokkor rinunzjata għas-sena ta'
               kummerċjalizzazzjoni 2008/2009,

         –     EUR 78,00 t-tunnellata tal-kwota taz-zokkor rinunzjata għas-sena ta'
               kummerċjalizzazzjoni 2009/2010.
 ---pagebreak--- 46              MT              Il-Ġurnal Uffiċjali ta’ l-Unjoni Ewropea                       13.12.2008

3.   L-Istati Membri li jiddeċiedu li jagħtu għajnuna għad-diversifikazzjoni msemmija fil-
     paragrafu 1 jew għall-għajnuna trasitorja msemmija fl-Artikolu 9 għandhom jistabbilixxi
     programmi nazzjonali għar-ristrutturar li jagħtu dettalji tal-miżuri ta' diversifikazzjoni li
     għandhom jittieħdu fir-reġjuni kkonċernati u jinformaw lill-Kummissjoni b'dawn il-
     programmi.

4.   Minkejja l-paragrafu 5, biex ikunu eliġibbli għall-għajnuna msemmija fil-paragrafu 1 il-
     miżuri għad-diversifikazzjoni għandhom jikkorrispondu ma' miżura waħda jew aktar
     prevista taħt l-Assi 1 u l-Assi 3 tar-Regolament (KE) Nru 1698/2005.

     L-Istati Membri għandhom jistabbilixxu kriterji sabiex issir distinzjoni bejn il-miżuri li
     għalihom tista' tingħata għajnuna għad-diversifikazzjoni mill-miżuri li għalihom jista'
     jingħata appoġġ Komunitarju skond ir-Regolament (KE) Nru 1698/2005.

     L-għajnuna msemmija fil-paragrafu 1 m'għandhiex tkun ogħla mil-limiti massimi għall-
     kontribuzzjoni FAEŻR stabbilita fl-Artikolu 70(3)(a) tar-Regolament (KE) Nru 1698/2005.

5.   Il-miżuri għad-diversifikazzjoni li jvarjaw mill-miżuri maħsubin taħt l-Assi 1 u l-Assi 3
     tar-Regolament (KE) Nru 1698/2005 għandhom ikunu eliġibbli għall-għajnuna msemmija
     fil-paragrafu 1 previst li huma f'konformità mal-kriterji msemmijin fl-Artikolu 87(3) tat-
     Trattat u, b'mod partikolari, ma' l-intensitajiet ta' għajnuna u l-kriterji ta' eliġibbiltà
     stabbiliti fil-linji gwida tal-Kummissjoni dwar l-għajnuna mill-Istat fis-settur agrikolu.

6.   L-Istati Membri m'għandhomx jagħtu għajnuna nazzjonali rigward il-miżuri ta'
     diversifikazzjoni previsti f'dan l-Artikolu. Madankollu, jekk il-limiti massimi msemmijin
     fit-tielet subparagrafu tal-paragrafu 4 kellhom jippermettu l-għoti ta' għajnuna għad-
     diversifikazzjoni ta' 100%, l-Istat Membru kkonċernat għandu jikkontribwixxi ta' l-inqas
     20% tan-nefqa eliġibbli. F'dan il-każ, m'għandhomx japplikaw l-Artikoli 87, 88 u 89 tat-
     Trattat.
 ---pagebreak--- 13.12.2008      MT                Il-Ġurnal Uffiċjali ta’ l-Unjoni Ewropea                            47

                                               Artikolu 7

                             Għajnuna addizzjonali għal diversifikazzjoni

1.       L-ammont totali ta' għajnuna disponibbli għal Stat Membru skond l-Artikolu 6(2) għandha
         tiżdied:

         –     b'50% ladarba l-kwota nazzjonali taz-zokkor stabbilita fl-Anness III tar-Regolament
               (KE) Nru 318/2006 għal dak l-Istat Membru kienet rinunzjata ta' l-inqas b'50% iżda
               inqas minn 75%,

         –     b'25% oħra ladarba l-kwota nazzjonali taz-zokkor stabbilita fl-Anness III tar-
               Regolament (KE) Nru 318/2006 għal dak l-Istat Membru kienet rinunzjata ta' l-inqas
               b'75% iżda inqas minn 100%,

         –     b'25% oħra ladarba l-kwota nazzjonali taz-zokkor stabbilita fl-Anness III tar-
               Regolament (KE) Nru 318/2006* għal dak l-Istat Membru kienet kompletament
               rinunzjata.

         Kwalunkwe żjieda għandha tkun disponibbli fis-sena ta' kummerċjalizzazzjoni li fiha l-
         kwantità tal-kwota nazzjonali taz-zokkor rinunzjata tilħaq, skond il-każ, 50, 75 jew 100%.

2.       L-Istat Membru kkonċernat għandu jiddeċiedi jekk l-għajnuna li tikkorrispondi għaż-żjieda
         stabbilita fil-paragrafu 1 għandhiex tingħata għall-miżuri ta' diversifikazzjoni msemmijin
         fl-Artikolu 6(1) u/għal kabbara tal-pitravi zokkrija jew tal-kannamieli li jċedu l-
         produzzjoni tagħhom fir-reġjuni affettwati mir-ristrutturar. L-għajnuna lill-kabbara
         għandha tingħata skond kriterji objettivi u non-diskriminatorji.
 ---pagebreak--- 48           MT                 Il-Ġurnal Uffiċjali ta’ l-Unjoni Ewropea                  13.12.2008

                                             Artikolu 8

                         Għajnuna transitorja għal raffinaturi full-time

1.   Għandha tingħata għajnuna transitorja lil raffinaturi full-time sabiex tippermettilhom li
     jadattaw għar-ristrutturar ta' l-industrija taz-zokkor fil-Komunità.

2.   Għal dan il-għan, għandu jintagħmel disponibbli ammont ta' EUR 150 miljun għat-total ta'
     l-erba' snin ta' kummerċjalizzazzjoni 2006/2007, 2007/2008, 2008/2009 u 2009/2010.

     L-ammont stabbilit fl-ewwel subparagrafu għandu jinqasam kif ġej:

     –     EUR 94,3 miljun għal raffinaturi full-time fir-Renju Unit,

     –     EUR 24,4 miljun għal raffinaturi full-time fil-Portugall,

     –     EUR 5,0 miljun għal raffinaturi full-time fil-Finlandja,

     –     EUR 24,8 miljun għal raffinaturi full-time fi Franza,

     –     EUR 1,5 miljun għal raffinaturi full-time fis-Slovenja.

3.   L-għajnuna għandha tingħata abbażi ta' pjan ta' negozju approvat mill-Istat Membru
     marbut ma' l-adattament tas-sitwazzjoni tar-raffinatur full-time ikkonċernat għar-
     ristrutturar ta' l-industrija taz-zokkor.

     L-Istati Membri għandhom jagħtu l-għajnuna fuq bażi ta' kriterji objettivi u non-
     diskriminatorji.
 ---pagebreak--- 13.12.2008      MT                 Il-Ġurnal Uffiċjali ta’ l-Unjoni Ewropea                               49

                                                Artikolu 9

                              Għajnuna transitorja lil ċerti Stati Membri

Fil-kuntest tal-pjan nazzjonali għar-ristruttrar imsemmi fl-Artikolu 6(3):

(a)      għajnuna ta' mhux aktar minn EUR 9 miljuni għandha tingħata lill-Awstrija għal
         investimenti f'ċentri għall-ġbir tal-pitravi zokkrija u infrastruttura loġistika oħra meħtieġa
         bħala konsegwenza tar-ristrutturar;

(b)      għajnuna ta' mhux aktar minn EUR 5 miljuni għandha tingħata lill-Isvezja għall-benefiċċju
         dirett jew indirett tal-kabbara tal-pitravi zokkrija f'Gotland u f'Öland li jċedu l-produzzjoni
         taz-zokkor bħala parti mill-proċess nazzjonali għar-ristrutturar.

                                                Artikolu 10
                                            Limiti finanzjarji

1.       Kwalunkwe għajnuna msemmija fl-Artikoli 3, 6, 7, 8 u 9 mitluba għal kwalunkwe sena ta'
         kummerċjalizzazzjoni 2006/2007, 2007/2008, 2008/2009 u 2009/2010 għandha tingħata fi
         ħdan il-limitu ta' approprjazzjonijiet disponibbli fil-fond għar-ristrutturar.

2.       Fejn, abbażi ta' l-applikazzjonijiet ippreżentati għal sena ta' kummerċjalizzazzjoni u li
         jinstabu eliġibbli mill-Istat Membru kkonċernat, l-ammont ġenerali ta' l-għajnuna li ser
         tingħata jaqbeż il-limitu għal dik is-sena ta' kummerċjalizzazzjoni, l-għoti ta' l-għajnuna
         għandu jkun ibbażat fuq ordni kronoloġika tat-tfigħ ta' applikazzjonijiet għall-għajnuna (il-
         prinċipju ta' "minn jiġi l-ewwel jinqeda l-ewwel").
 ---pagebreak--- 50          MT                  Il-Ġurnal Uffiċjali ta’ l-Unjoni Ewropea                    13.12.2008

3.   L-għajnuniet imsemmijin fl-Artikoli 6, 7, 8 u 9 għandhom ikunu indipendenti mill-
     għajnuna msemmija fl-Artikolu 3.

4.   L-għajnuna għar-ristrutturar imsemmija fl-Artikolu 3 għandha titħallas f'żewġ pagamenti:

     –     40% f'Ġunju tas-sena ta' kummerċjalizzazzjoni msemmija fl-Artikolu 3(2), u

     –     60% fi Frar tas-sena ta' kummerċjalizzazzjoni ta' wara.

     Madankollu, il-Kummissjoni tista' tiddeċiedi li taqsam il-pagament imsemmi fit-tieni ta' l-
     inċiżi preċedenti f'żewġ ħlasijiet, kif ġej:

     –     l-ewwel ħlas fi Frar tas-sena ta' kummerċjalizzazzjoni ta' wara, u

     –     it-tieni ħlas f'data aktar tard meta r-riżorsi finanzjarji meħtieġa ikunu tħallsu fil-fond
           għar-ristrutturar.

5.   Il-Kummissjoni tista' tiddeċiedi li tipposponi l-ħlas ta' l-għajnuniet imsemmijin fl-Artikoli
     6, 7, 8 u 9 sakemm ir-riżorsi finanzjarji meħtieġa ikunu tħallsu fil-fond għar-ristrutturar.

                                             Artikolu 11

                              Ammont temporanju għar-ristrutturar

1.   Għandu jitħallas ammont temporanju għar-ristrutturar għal kull sena ta'
     kummerċjalizzazzjoni għal kull tunnellata ta' kwota minn dawk l-impriżi li għalihom
     kienet allokata kwota.
 ---pagebreak--- 13.12.2008      MT                Il-Ġurnal Uffiċjali ta’ l-Unjoni Ewropea                         51

         Il-kwoti li kienu rinunzjati minn impriża sa minn sena ta' kummerċjalizzazzjoni partikolari
         skond l-Artikolu 3(1) m'għandhomx ikunu soġġetti għall-ħlas ta' ammont temporanju għar-
         ristrutturar għal din is-sena ta' kummerċjalizzazzjoni u għas-snin ta' kummerċjalizzazzjoni
         sussegwenti.

2.       L-ammont temporanju għar-ristrutturar għaz-zokkor u x-xiropp ta' l-inulina għandu jkun
         stabbilit bħala:

         –     EUR 126,40 t-tunnellata tal-kwota għas-sena ta' kummerċjalizzazzjoni 2006/2007,

         –     EUR 173,8 t-tunnellata tal-kwota għas-sena ta' kummerċjalizzazzjoni 2007/2008,

         –     EUR 113,3 t-tunnellata tal-kwota għas-sena ta' kummerċjalizzazzjoni 2008/2009.

         L-ammont temporanju għar-ristrutturar għal kull sena ta' kummerċjalizzazzjoni għall-
         isoglukożju għandu jkun stabbilit għal ammont ugwali għal 50% ta' l-ammonti stabbiliti fl-
         ewwel subparagrafu.

3.       L-Istati Membri għandhom ikunu responsabbli lejn il-Komunità għall-ammont temporanju
         għar-ristrutturar li għandu jinġabar fit-territorju tagħhom.

         L-Istati Membri għandhom iħallsu l-ammont temporanju għar-ristrutturar lill-fond għar-
         ristrutturar f'żewġ pagamenti, kif ġej:

         –     60% sal-31 ta' Marzu tas-sena ta' kummerċjalizzazzjoni kkonċernata, u

         –     40% sat-30 ta' Novembru tas-sena ta' kummerċjalizzazzjoni ta' wara.
 ---pagebreak--- 52           MT                Il-Ġurnal Uffiċjali ta’ l-Unjoni Ewropea                     13.12.2008

4.   Jekk l-ammont temporanju għar-ristrutturar ma jitħallasx qabel id-data dovuta, il-
     Kummissjoni għandha, wara konsultazzjoni mal-Kumitat dwar il-Fondi Agrikoli, tnaqqas
     somma ekwivalenti għall-ammont għar-ristrutturar mhux imħallas mill-avvanzi ta' kull
     xahar bid-dispożizzjoni għal nefqa effettwata mill-Istat Membru kkonċernat, imsemmija fl-
     Artikolu 14(1) u fl-Artikolu 15(2) tar-Regolament (KE) Nru 1290/2005. Qabel tieħu d-
     deċiżjoni tagħha, il-Kummissjoni għandha tagħti lill-Istat Membru l-opportunità biex
     jippreżenta l-osservazzjonijiet tiegħu fil-perijodu ta' ġimagħtejn. Id-dispożizzjonijiet ta' l-
     Artikolu 14 tar-Regolament (KE) Nru 2040/2000 m'għandhomx japplikaw.

5.   It-totalità ta' l-ammonti temporanji għar-ristrutturar li għandhom jitħallsu skond il-
     paragrafu 3 għandha tkun allokata mill-Istat Membru fost l-impriżi fit-territorju tiegħu
     skond il-kwota allokata matul is-sena ta' kummerċjalizzazzjoni kkonċernata.

     L-impriżi għandhom iħallsu l-ammont temporanju għar-ristrutturar f'żewġ pagamenti, kif
     ġej:

     –      60% sa l-aħħar ta' Frar tas-sena ta' kummerċjalizzazzjoni kkonċernata, u

     –      40% sal-31 ta' Ottubru tas-sena ta' kummerċjalizzazzjoni ta' wara.
 ---pagebreak--- 13.12.2008       MT                Il-Ġurnal Uffiċjali ta’ l-Unjoni Ewropea                          53

                                                Artikolu 12
                                             Regoli dettaljati

Ir-regoli dettaljati għall-implimentazzjoni ta' dan ir-Regolament u, b'mod partikolari rigward il-
ħtiġiet previsti fl-Artikolu 3 u l-miżuri meħtieġa biex ikunu solvuti diffikultajiet trasitorji,
għandhom ikunu adottati skond il-proċedura msemmija fl-Artikolu 13 tar-Regolament (KE) Nru
1258/1999, jew, mill-1 ta' Jannar 2007, dik imsemmija fl-Artikolu 41(2) tar-Regolament (KE) Nru
1290/2005.

                                                Artikolu 13
                                             Miżuri speċifiċi

Il-miżuri li huma kemm meħtieġa u ġustifikabbli f'emerġenza, sabiex ikunu solvuti problemi prattiċi
speċifiċi għandhom ikunu adottati skond il-proċedura msemmija fl-Artikolu 13 tar-Regolament
(KE) Nru 1258/1999, jew, mill-1 ta' Jannar 2007, dik imsemmija fl-Artikolu 41(2) tar-Regolament
(KE) Nru 1290/2005.

Dawn il-miżuri jistgħu jidderogaw minn ċerti partijiet ta' dan ir-Regolament, iżda biss safejn, u għal
tali perijodu, li hu strettament meħtieġ.
 ---pagebreak--- 54             MT                  Il-Ġurnal Uffiċjali ta’ l-Unjoni Ewropea                   13.12.2008

                                                Artikolu 14
                          Emendi għar-Regolament (KE) Nru 1290/2005

Ir-Regolament (KE) Nru 1290/2005 huwa b'dan emendat kif ġej:

1)      Għandu jinżied il-punt li ġej fl-Artikolu 3(1):

        "(e) għajnuna għar-ristrutturar, għajnuna għad-diversifikazzjoni, għajnuna addizzjonali
              għad-diversifikazzjoni u għajnuna transitorja previsti fl-Artikoli 3, 6, 7, 8 u 9 tar-
              Regolament tal-Kunsill (KE) Nru 320/2006 ta' l-20 ta’ Frar 2006 li jistabbilixxi
              skema temporanja għar-ristrutturar ta' l-industrija taz-zokkor fil-Komunità*.

        ____________________

        *     ĠU L 58, 28.2.2006, p. 42";

2)      L-Artikolu 34 għandu jiġi emendat kif ġej:

        (a)   għandu jinżied il-punt li ġej mal-paragrafu 1:

              "(ċ) ammonti temporanji għar-ristrutturar miġburin skond ir-Regolament (KE) Nru
                    320/2006. ";

        (b)   fil-paragrafu 2 il-kliem "Is-somom imsemmijin fil-paragrafu 1(a) u (b)" għandu
              jinbidel bi "Is-somom imsemmijin fil-paragrafi 1(a), (b) u (ċ)".

        (ċ)   għandu jinżied il-paragrafu li ġej:

              "(3) Id-dispożizzjonijiet ta' dan ir-Regolament għandhom japplikaw mutatis
                    mutandis għal dħul assenjat imsemmi fil-paragrafu 1 ta' dan l-Artikolu.".
 ---pagebreak--- 13.12.2008      MT               Il-Ġurnal Uffiċjali ta’ l-Unjoni Ewropea                          55

                                              Artikolu 15
                                             Dħul fis-seħħ

Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-
Ġurnal Uffiċjali ta' l-Unjoni Ewropea.

Huwa għandu japplika mill-1 ta' Lulju 2006. Madankollu, l-Artikoli 12 u 13 għandhom japplikaw
mid-data tad-dħul fis-seħħ ta’ dan ir-Regolament.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi Brussell, 20 ta’ Frar 2006.

                                             Għall-Kunsill
                                             Il-President

                                              J. PROLL